b'\n_START_ARTICLE_\nLierse S.K.\n_START_PARAGRAPH_\nKoninklijke Lierse Sportkring, Lierse S.K. ali preprosto Lierse je belgijski nogometni klub iz Liera. Klub je bil ustanovljen 6. marca 1906 in trenutno igra v 2. belgijski nogometni ligi. Lierse je osvojil 4 naslove dr\xc5\xbeavnih prvakov in 2 belgijska pokala. Lierse je eden izmed 6 belgijskih nogometnih klubov, kateri so nastopili v Ligi prvakov. Lierse je v Ligi prvakov nastopil v sezoni 1997/98, kjer je v svoji skupini kon\xc4\x8dal kot \xc4\x8detrti (1 izena\xc4\x8denje, 5 porazov). Drugi ve\xc4\x8dji uspeh pa je nastop v Evropski ligi v sezoni 1971/72. Tu se omenja datum 21. september 1971, katerega zvesti navija\xc4\x8di Liersa ne bodo nikoli pozabili. 14 dni pred tem dnem, je Lierse igral proti precej bolj mo\xc4\x8dnemu angle\xc5\xa1kemu klubu, Leeds United, kjer je bil kon\xc4\x8dni izid 0-2 v prid Angle\xc5\xbeem. Na omenjeni dan pa je Lierse po 90 minutah tekme, na presene\xc4\x8denje vseh, zmagal s 4-0. S tem rezultatom je Lierse izlo\xc4\x8dil takratne nosilce Pokala. Liersov uspeh se je nato \xc5\xa1e nadaljeval. V drugem krogu je z rezultatom 4-4 in s pravilom golov v gosteh odpravil norve\xc5\xa1ki Rosenborg, v 3. krogu je s 4-1 odpravil nizozemski PSV, \xc5\xa1ele v \xc4\x8detrtfinalu pa ga je premagal italijanski Milan s 3-1._NEWLINE_Lierse igra na stadionu Herman Vanderpoortenstadion, ki sprejme 15.500 gledalcev. Barvi dresov sta \xc4\x8drna in rumena.'